《岑山》
宋代·赵公豫

山踞浙流顶，波声耸独尊。帆樯移野浦，钟磬出烟村。

脩竹凉风咽，巨鱼暑气吞。层巅一矫首，海面见云根。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。